Po zakonu

Po zakonu (originaltittel: По закону) er en sovjetisk stumfilm fra 1926 regissert av Lev Kulesjov.

Handling 
Fem gullgruve-arbeidere, opprinnelig fra Vest-Europa, oppdager en stor gull-forekomst i Yukon under Klondike-gullrushet. Arbeiderne består av Michael (fra Irland) Hans Nelson (svenske, og leder for ekspedisjonen) og hans britiske kone Edith, Dutchy (fra Nederland) samt Harky. Michael, som håndterer alt det manuelle arbeidet og oppdaget gullet, blir frustrert ettersom de andre arbeiderne fremdeles behandler ham som mindreverdig. En dag går Michael inn i hytta deres med en rifle, og i et øyeblikk av galskap skyter han to av kameratene sine: Dutchy og Harky.

Men de resterende to, Hans Nelson og hans kone Edith, avvæpner Michael. Hans Nelson ønsker å drepe Michael umiddelbart, men kona Edith motsetter seg ideen og mener at bare rettssystemet kan straffe mennesker. Ekteparet står dermed overfor et dilemma om de burde yte rettferdighet på egen hånd. Eller om de burde vente på at all snøen skal smelte, og deretter forsøke å vende tilbake til sivilisasjonen for å bringe den kriminelle til den offentlige domstolen for området.

Skuespillere 
 Aleksandra Khokhlova som Edith Nelson
 Sergej Komarov som Hans Nelson
 Vladimir Fogel som Michael Dennin
 Pjotr Galadzjev som Harkey
 Porfirij Podobed

Referanser

Eksterne lenker 

Sovjetiske stumfilmer
Filmer fra 1926